Spill: Hackergruppe hevder man snart kan kjøre piratkopierte spill på Switch.

Hackergruppen Team Xecuter – som har modifisert både den originale Xbox og Xbox 360 – hevder den er ett steg nærmere å kunne kjøre egen programvare på Nintendo Switch, noe som kan legge til rette for installering av piratkopierte spill.

Kan åpne for piratkopierte spill

TorrentFreak skriver at fremskrittene gjort av hackergruppen kan by på pirattrøbbel for Nintendo i nær fremtid. For øyeblikket krever Team Xecturers nåværende løsning at Switch-enheten kjører fastvareversjon 3.0 og at Pokken Tournament DX er installert, men gruppen avslører at en universell løsning er på vei.

«Denne løsningen vil fungere på ALLE Nintendo Switch-konsollene uavhengig av fastvaren, og den vil være fullstendig fremtidssikker», forklarer gruppen på sine hjemmesider. Med mindre er det noe som ikke kan tettes av Nintendo, ifølge hackerne.

Målet til Team Xecuter er at brukere skal kunne kjøre egen kode og fastvare på den populære konsollen.

«Og vi tror vi har klart det», skriver hackerne og legger til at de sikter mot lansering i løpet av våren.

Kilde:

TorrentFreak,

Team Xecuter